205 
meszes fekvetekben bőségesen lépnek fel. Az a kevés héjas maradék, 
melyeket ezekken a rétegekben találtam, mindnyájan a felső mediter¬ 
ránemelet alakjaihoz tartozik, n m.: 
Ostrea Hörnesi Ess. 
„ (Gryphea) eocblear Poli. 
Pecten adnncus Eichvv. 
„ elegáns Andrz. 
P a nnoniai e m e 1 e t. 
A szilágyi medenczéhez tartozó területünk még hátramaradó 
részét pannoniai rétegek töltik ki. Keletre a szármátkori rétegeken 
tulcsapva terjeszkednek a határhegység felé, mert hogy az utóbbi 
rétegek a szilágyi medencze belsejében, a területemmel határos vi¬ 
déken, a pannoniai rétegek alatt léteznek, azt Mátyásovszky ur¬ 
nák az ő területének egynéhány pontján tett kövület leletei kétségtelenül 
bizonyítják; ellenben az én területemen a biztosan pannoniai rétegek, 
- a mint gondos vizsgálás által megegyezően meggyőződtem — a 
határhegység szélén mindenhol vagy közvetetlenül a mediterrán rétege¬ 
ken települnek, vagy épen a határhegység ó-harmadkori és azoi képleteire 
borulnak helyenkint, mig a szármáti rétegeknek itt nyoma sem található. 
A pannoniai emelet meglehetős vastagságot ér el területünkön; 
összetételében túlnyomólag jól rétegezett, zavartalan tólerakodások vesz¬ 
nek részt, t. i. egymással váltakozva rendesen többé-kevésbbé homokos 
agyag és agyagos vagy tisztább homok, mihez csekélyebb mértékben 
részint tisztább, részint többé-kevésbbé homokos agyagmárga is járul. 
Csak területünk déli részében, a Meszes szomszédságában, nem messze 
Zilahtól találunk az emelet alsó részében szilárd, mészkötőszeres, részben 
durvább szemű homokkövet is, majd gömbölyded gumók, majd lapos 
lencse alakú concretiók alakjában, melyeknek vízszintes kiterjedése 
néha nagy, és melyek rétegekben sorakoznak egymás mellé. Zilah tájé¬ 
kán, mely jó építőanyagnak szűkében van, ezt a szilárdabb homokkövet 
több ponton fejtik építésre; gyakori és bőséges kövület tartalma őt a 
geolognak fontossá teszi. Igaz, hogy e kövületekből rendesen csak kő¬ 
magvak és lenyomatok vannak még meg; a mészhéjak ki vannak már 
lugozva és bizonyára a körülzáró homokos és daranemü anyag szilárd 
kötőszerére használtattak fel. 
Szerves maradékjai elosztásában a pannoniai rétegek több nevezetes 
viszonyt mutatnak ezen a vidéken. Igen érdekesek e tekintetben az eme¬ 
let legmélyebb rétegei. Itt ugyanis a nagy magyar medencze ezen 
távol fekvő éjszakkeleti szélén a fauna, mely a szóban forgó rétegeket 
